
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана



Д О К Л А Д

от контролна проверка по прилагане на екологичното законодателство

Обект: Автосервиз и автомивка с оператор „Перфект Ауто Плюс“ ЕООД, гр. Монтана
Дата на извършване на проверката: 19.10.2018 г.
Място на извършване на проверката: гр. Монтана, бул. „Христо Ботев“ № 62-64
Проверени компоненти и фактори на околната среда:
· Води;
· Отпадъци.

Цели на проверката:
Провеждане на планов текущ контрол по компонент и фактор на околната среда за изпълнение изискванията на:

· Закон за водите (ЗВ);
· Закон за управление на отпадъците (ЗУО) и подзаконовите нормативни актове.

Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД – 298/16.10.2018 г. на директора на РИОСВ – Монтана за извършване на комплексна проверка на място на обект: Автосервиз и автомивка с оператор „Перфект Ауто Плюс“ ЕООД, гр. Монтана.
На 19.10.2018 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД – 298/16.10.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД – 78/19.10.2018 г.

Проверени са:

· Документи и данни, свързани със законовите и подзаконови нормативни актове по околна среда.
· Склад за съхраняване на отпадъци, генерирани от дейността на дружеството;
· Автомивка.

Констативна част:
Основна дейност на дружеството е авторемонт на моторни превозни средства и провеждане на технически прегледи.
Обектът е въведен в експлоатация през април 2017 г. с издадено Удостоверение за въвеждане в експлоатация от общ. Монтана.

1. Компонент „Води“
Водоснабдяването на обекта се осъществява от водопроводната мрежа на гр. Монтана, въз основа на сключен договор с „ВиК“ ООД, гр. Монтана, по реда на Наредба № 4 от 2004 г. за условията и реда за присъединяване на потребителите и за ползване на водоснабдителните и канализационни системи. 
Съгласно предоставения технически проект, част „Водоснабдяване и канализация“, водоснабдяването на обекта за битови и производствени нужди се осъществява от градската водопроводна мрежа, а отпадъчните води се отвеждат в съществуващия колектор по бул. „Христо Ботев“, гр. Монтана. Изградена е площадковата канализационна мрежа, чрез която се отвеждат и дъждовните води. 
При огледа на място се установи, че предвидената в инвестиционния проект автомивка не е оборудвана и не работи. На обекта има изградено пречиствателно съоръжение за отпадъчни производствени води - каломаслоуловител, след който отпадъчните води ще се заустват в канализационната мрежа на гр. Монтана.

2. Фактор „Отпадъци“
От основната дейност се образуват отпадъци, попадащи в обхвата на ЗУО, същите предварително се съхраняват на мястото на образуване. За отпадъците не е извършена класификация по реда на Наредба №2 за класификация на отпадъците, във връзка с което е дадено предписание за  извършване на класификация на образуваните от дейността отпадъци и завеждан ена отчетна книга по реда на Наредба №1/2014. 
На обекта има осигурени съдовете за разделно предварително съхраняване на отпадъците на мястото на образуване, еднозначно обозначени.   
Битовите отпадъци, генерирани от жизнената дейност на персонала на дружеството, се събират в контейнер тип „Бобър“, разположен до портала на дружеството. Контейнерите се обслужват от ОП „Чистота - Монтана“. В гаражните клетки и администрацията са осигурени пластмасови съдове за събиране на СБО.
Заключение:
На дружеството са дадени два броя предписания по фактор „Отпадъци”.
Приоритети за последваща контролна дейност:
· Изпълнение на дадените предписания в срок;
· Законосъобразно управление на отпадъците.

